ASSENS:En kvinde i Assens blev kort før klokken 10 ringet op af en ukendt person, der fortalte, at der ville sprænge en bombe under hendes bil.

Det udløste en større politiaktion på villavejen i Assens med både sprængstofhunde og bomberyddere. Kort efter klokken 14 kunne politiet dog afblæse alarmen - bombetruslen var falsk, fortæller vicepolitiinspektør Christian Toftemark, Nordjyllands Politi.

5







Galleri - Tryk og se alle billederne.

Bombetruslen var tilsyneladende rettet mod en helt tilfældig borger, og Christian Toftemark kalder truslen for ukvalificeret.

- Men vi tager det meget alvorligt, for det er en alvorlig trussel og yderst usympatisk, siger vicepolitiinspektøren.

Politiet havde også ret hurtigt en mistænkt i sagen. Det viste sig nemlig, at den formodede gerningsmand havde fremsat lignende trusler ved Herlev Hospital.

Tirsdag eftermiddag blev en 29-årig mand anholdt, oplyser Sydsjællands og Lolland-Falsters Politi i en pressemeddelelse.

Manden har i forvejen en dom om behandling og vil nu blive anbragt på en sikret institution. Han har erkendt de faktiske omstændigheder.